CELEX: 32014R1097
Language: lv
Date: 2014-10-17 00:00:00
Title: Komisijas Īstenošanas regula (ES) Nr. 1097/2014 ( 2014. gada 17. oktobris ), ar ko groza Regulu (ES) Nr. 479/2010 attiecībā uz dalībvalstu paziņojumiem piena un piena produktu nozarē

18.10.2014   
               
               
                  LV
               
               
                  Eiropas Savienības Oficiālais Vēstnesis
               
               
                  L 300/39
               
            KOMISIJAS ĪSTENOŠANAS REGULA (ES) Nr. 1097/2014
      (2014. gada 17. oktobris),
      ar ko groza Regulu (ES) Nr. 479/2010 attiecībā uz dalībvalstu paziņojumiem piena un piena produktu nozarē
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 151. panta trešo daļu un 223. panta 3. punktu,
      tā kā:
      
                  (1)
               
               
                  Regulas (ES) Nr. 1308/2013 151. pantā ir noteikts, ka svaigpiena pirmajiem pircējiem ir pienākums, sākot ar 2015. gada 1. aprīli, valsts kompetentajai iestādei paziņot svaigpiena apjomu, kas tiem piegādāts katru mēnesi, bet dalībvalstīm – šo daudzumu paziņot Komisijai. Noteikumi par šādu deklarāciju un paziņojumu termiņiem ir noteikti Komisijas Regulā (ES) Nr. 479/2010 (2).
               
            
                  (2)
               
               
                  Paziņojumi, kas minēti Regulas (ES) Nr. 479/2010 1. pantā, attiecas uz atbalsta shēmām, kuras vairs nav piemērojamas un tāpēc būtu jāsvītro.
               
            
                  (3)
               
               
                  Atbilstīgi Komisijas Regulai (EK) Nr. 792/2009 (3) pienākumu izmantot informācijas sistēmas saskaņā ar minēto regulu Regulā (ES) Nr. 479/2010 ieviesa ar Komisijas Īstenošanas regulu (ES) Nr. 1333/2013 (4), izņemot gadījumus, kuri attiecas uz Regulas (ES) Nr. 479/2010 2., 4. un 6. pantā minētajiem paziņojumiem. Informācijas sistēmas pielāgojumi, kas vajadzīgi šo paziņojumu apstrādei, tiks pabeigti līdz 2014. gada beigām. Tāpēc attiecīgi būtu jāgroza Regula (ES) Nr. 479/2010.
               
            
                  (4)
               
               
                  Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
               
            IR PIEŅĒMUSI ŠO REGULU.
      1. pants
      Regulu (ES) Nr. 479/2010 groza šādi:
      
                  1)
               
               
                  regulas I nodaļu svītro;
               
            
                  2)
               
               
                  iekļauj šādu I.a nodaļu:
                  “I.a NODAĻA
                  
                     SVAIGPIENA PIEGĀDES PIRMAJIEM PIRCĒJIEM
                  
                  1.a pants
                  1.   Saskaņā ar Regulas (ES) Nr. 1308/2013 151. pantu dalībvalstis, sākot ar 2015. gada 1. maiju, ne vēlāk kā katra mēneša 25. datumā informē Komisiju par kopējo govs svaigpiena apjomu, kas iepriekšējā mēnesī piegādāts pirmajiem pircējiem, kuri reģistrēti to teritorijā. Kopējo govs svaigpiena apjomu izsaka kilogramos, un tas attiecas uz piena faktisko tauku saturu.
                  2.   Lai ievērotu 1. punktā noteikto termiņu, dalībvalstis veic vajadzīgos pasākumus, lai nodrošinātu, ka visi to teritorijā esošie pirmie pircēji laikus un precīzi paziņo valsts kompetentajai iestādei govs svaigpiena apjomu, kas tiem piegādāts katru mēnesi.”;
            
                  3)
               
               
                  regulas 2. panta 3. punkta b) apakšpunktā vārdus “ja pieejams” svītro;
               
            
                  4)
               
               
                  regulas 4. pantā atsauci uz K daļu aizstāj ar atsauci uz J daļu;
               
            
                  5)
               
               
                  regulas 8. pantu aizstāj ar šādu:
                  “8. pants
                  1.   Šajā regulā minētos paziņojumus sniedz saskaņā ar Komisijas Regulā (EK) Nr. 792/2009 (*) minētajiem noteikumiem.
                  2.   Atkāpjoties no 1. punkta, līdz 2014. gada 31. decembrim 2., 4. un 6. pantā minētos paziņojumus dalībvalstis nosūta elektroniski, izmantojot metodes, kuras Komisija tām darījusi pieejamas. Paziņojumu formu un saturu nosaka, pamatojoties uz paraugiem vai metodēm, kuras Komisija darījusi pieejamas kompetentajām iestādēm. Minētos paraugus un metodes pielāgo un atjaunina pēc tam, kad informēta Regulas (ES) Nr. 1308/2013 229. pantā minētā komiteja un – vajadzības gadījumā – attiecīgās kompetentās iestādes.
                  
                     (*)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).”"
						
               
            2. pants
      Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2014. gada 1. novembra.
      Tomēr 1. panta 2. punktu piemēro no 2015. gada 1. maija.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2014. gada 17. oktobrī
         
            
               Komisijas vārdā –
            
            
               priekšsēdētājs
            
            José Manuel BARROSO
         
      
      
         (1)  OV L 347, 20.12.2013., 671. lpp.
      
      
         (2)  Komisijas 2010. gada 1. jūnija Regula (ES) Nr. 479/2010, ar ko nosaka Padomes Regulas (EK) Nr. 1234/2007 īstenošanas noteikumus attiecībā uz dalībvalstu paziņojumiem Komisijai piena un piena produktu nozarē (OV L 135, 2.6.2010., 26. lpp.).
      
         (3)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).
      
         (4)  Komisijas 2013. gada 13. decembra Īstenošanas regula (ES) Nr. 1333/2013, ar ko groza Regulas (EK) Nr. 1709/2003, (EK) Nr. 1345/2005, (EK) Nr. 972/2006, (EK) Nr. 341/2007, (EK) Nr. 1454/2007, (EK) Nr. 826/2008, (EK) Nr. 1296/2008, (EK) Nr. 1130/2009, (ES) Nr. 1272/2009 un (ES) Nr. 479/2010 attiecībā uz paziņošanas pienākumiem lauksaimniecības tirgu kopīgajā organizācijā (OV L 335, 14.12.2013., 8. lpp.).